{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":4,"n_cols":6,"rows_kept":4,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje s javnošću za Prijedlog pravilnika o izmjenama i dopunama Pravilnika o provedbi Nacionalne strategije za provedbu Školske sheme voća i povrća te mlijeka i mliječnih proizvoda od školske godine 2017./2018. do 2022./2023."]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Damir Lučić","PRAVILNIK ","Poštovani,\nimam par upita vezano za novoobjavljeni protokol Iskaz interesa za dobavljače ViP:\n1. Nositelj sam PG koji ima ekološku proizvodnju. Istovremeno, zbog toga što ekološka mora biti odijeljena, imam i odvojeni OPG koji se bavi konvencionalnom proizvodnjom jabuka. Iz tog razloga bih se htio dodatno prijaviti i kao proizvođač, OPG kojem sam nositelj. Molim Vas za mišljenje.\n2. Vezano za sokove imamo problematiku dokazivanja sposobnosti da subjekt stavi voćne sokove na tržište i da ih ponudi u okviru Sheme. Naime, većina PG-ova nema infrastrukturu za proizvodnju sokova, nego daje drugim subjektima koji prerade njihovu sirovine u sok. Slično kao što je primjerice Lidl naveden kao proizvođač pojedinih proizvoda i odgovara za njih, ali je za njih to odradio drugi subjekt koji ima sve potrebne uvjete za proizvodnju voćnih sokova. U tom smislu mislim da bi se na taj način bez dokazivanja uvjeta svakog pojedinog subjekta za proizvodnju sokova, trebalo omogućiti da oni ponude svoje sokove u okviru Sheme. Dokaz bi mogla biti faktura za uslugu proizvodnju sokova kod subjekta koji je ovlašten za preradu.\n3. Što se tiče skladišta ... u suradnji sam sa zadrugom pospremio svoje voće u prostore hladnjači. Dokaz da je moja roba tamo pospremljena je u biti ugovor zadruge s hladnjačom. Je li u tom smislu dovoljna izjava zadruge da oni imaju unajmljen prostor u hladnjači i da je moja jabuka tamo pospremljena?","Djelomično prihvaćen","Nema prepreke da se javite u Školsku shemu kao dobavljač s dva PG-a - jednog registriranog za konvencionalnu proizvodnju (OPG Damir Lučić), a drugog registriranog za ekološku proizvodnju (Inventivna rješenja d.o.o.). U tom smislu oba PG –a moraju proći odobravanje i vrednovanje kroz propisanu proceduru putem slanja obrasca Iskaza interesa.\nŠto se tiče proizvodnje konvencionalnih sokova dobavljač mora posjedovati dokaz o uslužnoj preradi vlastitog voća/povrća u sok (faktura za uslugu, ugovor o preradi uslužnoj i sl.). Navedena prerada može biti obavljena i kod OPG-a koji je registriran za dopunsku djelatnost (Upisnik) ili kod subjekta koji je upisan u Registar subjekata i objekata u poslovanju s hranom.\nŠto se tiče ekološke proizvodnje, odnosno proizvodnje ekološkog soka, proizvođač mora na certifikatu imati navedenu i proizvodnju ekološkog soka. U suprotnom ne može dobiti bodove za navedeni kriterij niti takve sokove stavljati na tržište.\nPotrebno je dokazati da dobavljač (Inventivna rješenja d.o.o. i/ili OPG Damir Lučića) zaista skladišti proizvod u određenom skladištu (u ovom slučaju Distributivnom centru). Navedeno je potrebno dokazati dokumentacijom (izjavom/potvrdom, ugovorom o najmu ili bilo kakvim drugim dokumentom) iz koje je razvidno, potvrdno, validno i neupitno da isti skladišti proizvode u predmetnom skladištu. U suprotnom će se smatrati da je dobavljač dao lažnu izjavu i/ili priložio lažnu dokumentaciju, za što prema navodima na obrascu Iskaza interesa može kazneno i materijalno odgovarati."]